Juan Orlando Hernández
<s>Juan Orlando Hernández Alvarado (; Gracias, 28. listopada 1968.) je honduraški političar i bivši predsjednik Hondurasa, koji je na toj funkciji bio od 27. siječnja 2014. godine do 27. siječnja 2022.] godine.</s><s>Naslijedila ga je Xiomara Castro.</s>

<s>Hernández je član konzervativne i kontroverzne Nacionalne stranke, preko koje je 2010. godine došao do mjesta predsjednika Nacionalnog kongresa.</s><s>U lipnju 2013. godine dobiva dozvolu Nacionalnog kongresa da se posveti predsjedničkoj kampanji; na izborima 2013. godine, pobijedio je na izborima s nešto više od 1,100,000 glasova, ostavivši iza sebe ljevičarsku kandidatkinju Xiomaru Castro.</s><s>Njegovo predsjedništvo obilježeno je velikim kontroverzama, uključujući optužbe za korupciju i podršku narkokartelima, ali i očitom nepotizmu, kada je vlastitu sestru imenovao ministricom.</s>

<s>Iako je tadašnji ustav zabranjivao reizbor predsjednika, Hernández je bio otvoreno najavio kako se 2017. godine ponovo namjerava kandidirati na izborima za predsjednika.</s><s>Vrhovno izborno povjerenstvo dozvolilo mu je, unatoč ilegalnosti takvog postupka, kandidiranje na unutarstranačkim izborima, na kojima je i pobijedio.</s><s>U međuvremenu je odobrena ustavna promjena temljem koje je Hernándezu omogućen reizbor; na izborima 2017. godine, tijesno je pobijedio ljevičarskog kandidata Salvadora Nasrallu u kampanji koja je globalno okarakterizirana kao ilegalna.</s><s>Prisegnuo je 27. siječnja 2018. godine.</s><s>Nakon niza kontroverzi, njegov je mandat završen 27. siječnja 2022. godine, kada ga je naslijedila Xiomara Castro.</s>

<s>Honduraški političari
Predsjednici Hondurasa</s>

